Lezzyer tamanaɣt akken ad inadi ɣef Nuja acku ur as-d-tefki ara tansa-ines, maca yecfa kan d akken tenna-yas-d teqqar deg useggas wis tlata deg tesdawit n Lezzayer, am akken i as-dtenna teqqar tujya, sin akin yewwi-d umaru aṭas ɣef wansayen-nneɣ acku Nuja tella tettuellaq i mmi-s xal-isɣas akken nettat ur tebɣi ara, ɣer taggara Salas yemlal d Nuja ɣer tama n tesdawit, meslayen tawed-as-d ayen i as-d-tenna ɣef yimmi n yil, teggul-as-d d akken tḥeml-it akken ur teḥmil yiwen, netta daɣen yeččur-as ul-is d ayen tebɣa, maca amaru yezzi yemmeslay-d ɣef umennuɣ i texxedem(1), Nuja deg uxxam akken yemma-s ad terr aḍar ɣef taluft n zwaǧ-is dṬyeb mmi-s xal-is neɣ mmi-s n gmas n yemma-s d wamek yugi baba-s ad yeddu lebɣi i tmeṭṭut-is deg taluft-agi, ɣas akken deg tidett d baba-s neɣ jeddi-s n Nuja i ielqen taqcict. Ɣer taagara n ungal, yemlal Salas d Nuja deg yiwet n tɣilust, dina ɣer tama n tesdawit, teḥka-yas-d amek teqqim ugar n sin wussan yezrin deg texxamtis, ur tečči ur teswi iwakken kan ad zren yimawlan-is tugi winɣur tt-qqnen, sin tecud merra asirem-is ɣer baba-s i as-d-yennan ɣer kan ayen-nniḍen d cɣel-iw, ɣer taggara, myennan acḥal myeḥmalen, sin ifaq Salas d akken Nuja tettak anzi ɣer yemma-s yemmuten teǧǧat-id kan akken d aqcic, s wakka tamacahut teffeɣ ɣer taggara yeldin, ur zwijen ur friqen(2).